Coloană de camioane, de zeci de km la intrarea în Marea Britanie. Granițele dintre Slovenia și Croația sunt și ele blocate.
Coloana de camioane din UK se întinde pe zeci de kilometri. Granițele dintre Slovenia și Croația sunt blocate. Oamenii vor să se întoarcă acasă de sărbători.
Incertitudinile legate de Brexit, dar și Sărbătorile de Iarnă țin camioanele pe loc. În apropierea portului englez Folkstone s-a format o coadă de zeci de kilometri. De peste 10 ore așteaptă să traverseze Canalul Mânecii. Lipsa unui acord comercial între Marea Britanie și Uniunea Europeană a provocat panică în rândul antreprenorilor, care nu știu dacă vor mai putea traversa canalul. La asta se adaugă și cererea crescută de marfă din preajma sărbătorilor. Cozi de mașini s-au format și la granițele dintre Slovenia și Croația. Unde oamenii vor să se întoarcă acasă de sărbători. Faptul că testul COVID-19 este obligatoriu pentru a intra în unele țări, a îngreunat și mai mult traficul.